વિશ્વના કોઈપણ દેશમાં, કોઈપણ સ્થળે અને સમયે કોઈપણ ધર્મના, જ્ઞાતિના, કુળના, વર્ણના કે આશ્રમના મનુષ્યને, પછી તે બાળક હોય, યુવાન હોય કે વૃદ્ધ હોય, સ્ત્રી હોય કે પુરુષ, શહેરનો હોય કે ગામડાનો, ગરીબ હોય કે તવંગર, ભણેલ હોય કે અભણ, રાજા હોય કે પ્રજા ગમે તે હોય અને તેને સમજાય, તે માને કે ન માને અથવા તો સ્વીકારે કે ન સ્વીકારે પણ તે પ્રત્યેકને પોતાના જીવનના અસ્તિત્વ માટે જેમ હવાની જરૂર છે તેમ જ માનવજીવનના અનંત પ્રશ્રોના કાયમી ઉકેલ માટે, અનંત પ્રકારનાં દુઃખોમાંથી અને જન્મમરણની ઘટમાળમાંથી મુક્તિ માટે તથા શાશ્વત શાંતિ માટે જીવનની પ્રત્યેક ક્ષણે જેની સૌથી વધારે કેવળ આવશ્યક્તા જ નહિ, પણ અનિવાર્યતા છે, એવું અધ્યાત્મજ્ઞાન વચનામૃતમના પાને-પાને ઠાંસોઠાંસ ભરેલું છે.